Ministru kabineta rīkojuma projekta

 **"Par darba grupu informatīvā ziņojuma par Apvienoto Nāciju Organizācijas Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Papildprotokola ieviešanas variantiem izstrādāšanai" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts "Par darba grupu informatīvā ziņojuma par Apvienoto Nāciju Organizācijas Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Papildprotokola ieviešanas variantiem izstrādāšanai" (turpmāk – rīkojuma projekts) ir izstrādāts, lai īstenotu Ministru kabineta 2016. gada 15. jūlija sēdes protokola Nr. 36 44. § 2. punktā paredzēto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesībsargs ar 2016. gada 8. jūnija vēstuli Nr. 1-5/125 vērsās pie Ministru prezidenta M.Kučinska ar lūgumu veikt atbilstošus pasākumus, lai Apvienoto Nāciju Organizācijas (turpmāk – ANO) Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Papildprotokols (turpmāk – Papildprotokols) tiktu ratificēts pēc iespējas ātrāk. Papildprotokols paredz radīt neatkarīgu mehānismu, kura uzdevums ir veikt regulāras vizītes uz slēgta tipa iestādēm, lai novērstu spīdzināšanu un cietsirdīgu apiešanos šajās iestādēs. Ratificējot Papildprotokolu, valstis veic konkrētus pasākumus, lai aizsargātu personas, kurām ir atņemta/ierobežota brīvība, nodrošinot caurskatāmību un neatkarīgu uzraudzību visās slēgta tipa iestādēs, tādējādi samazinot ļaunprātīgas izturēšanās un korupcijas risku. Ar Ministru prezidenta 2016. gada 16. jūnija rezolūciju Nr. 90/TA-1227 tieslietu ministram un ārlietu ministram tika uzdots iepazīties ar tiesībsarga 2016. gada 8. jūnija vēstuli Nr. 1-5/125 un kopīgi sagatavot atbildes projektu. Ministru kabinets 2016. gada 15. jūlija sēdē (protokols Nr. 36 44. §) atbalstīja sagatavoto atbildi tiesībsargam, kurā tika atzīts, ka, ņemot vērā nepieciešamību turpināt pilnveidot cilvēktiesību ievērošanas uzraudzības mehānismus slēgta tipa iestādēs, papildinot to arī ar preventīviem pasākumiem cilvēktiesību pārkāpumu novēršanā, Papildprotokola ratificēšana ir atbalstāma. Vienlaikus atbildē tiesībsargam tika vērsta uzmanība uz to, ka valsts ierobežoto resursu dēļ Papildprotokolā paredzēto pasākumu ieviešana būtu jāplāno pakāpeniski, izstrādājot vairākus Papildprotokolā paredzēto pasākumu ieviešanas variantus. Tādējādi ar Ministru kabineta sēdes protokola Nr. 36 44. § 2. punktu Tieslietu ministrijai ir uzdots: - līdz 2016. gada 1. oktobrim izveidot darba grupu, lai izstrādātu konceptuālu ziņojumu par Papildprotokola ieviešanas variantiem (turpmāk – darba grupa); - izstrādāto konceptuālo ziņojumu iesniegt izskatīšanai Ministru kabinetā līdz 2017. gada 1. maijam.Tieslietu ministrija 2016. gada 12. augustā nosūtīja vēstuli Tiesībsarga birojam, Ārlietu ministrijai, Iekšlietu ministrijai, Labklājības ministrijai, Veselības ministrijai, Ieslodzījuma vietu pārvaldei, Valsts policijai, Latvijas Cilvēktiesību centram un Latvijas Universitātes Juridiskajai fakultātei ar lūgumu deleģēt pārstāvi darba grupai. Atbilstoši rīkojuma projektam darba grupā ir iekļauti institūciju deleģētie pārstāvji.Ievērojot normatīvo aktu prasības par konceptuāla ziņojuma saturu, secināms, ka Papildprotokola ieviešanas izvērtējuma saturs pēc formas vairāk piemērots informatīvajam ziņojumam, tādējādi atbilstoši Ministru kabineta protokollēmumam par rīkojuma projektu 2016. gada 15. jūlija Ministru kabineta sēdes protokola Nr. 36 44. § 2. punktā paredzētais uzdevums tiks īstenots, izstrādājot informatīvo ziņojumu par ANO Konvencijas pret spīdzināšanu un citiem nežēlīgas, necilvēcīgas vai pazemojošas izturēšanās vai sodīšanas veidiem Papildprotokola ieviešanas variantiem. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Tieslietu ministrija, Ārlietu ministrija, Iekšlietu ministrija, Labklājības ministrija, Veselības ministrija, Ieslodzījuma vietu pārvalde, Valsts policija, Latvijas Cilvēktiesību centrs, Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija |  Nav. |

Anotācijas II, III, IV, V un VI sadaļa – rīkojuma projekts šīs jomas neskar.

Iesniedzējs:

tieslietu ministrs Dzintars Rasnačs

15.09.2016. 09:00

582

L.Zariņa

67036905, liene.zarina@tm.gov.lv